Desember | 2016 | Poerdezmerdez
My droomhuis …
27 Dinsdag Des 2016
Menz dink dat menz baie van hierdie huisie sal hou …
Menz sal net 'n ander konfigurasie doen op hierdie vertrek – dis te cluttered ….
"Simon Dale built this house for his family in Wales. With the help of his father-in-law, passersby and friends, he was able to construct it using all natural materials at a cost of just $5,200.
Dale's goal was to create a living space that resembled the Lord of the Rings, and in just four months that dream became a reality."
'n Prentjie is 'n duisend woorde werd …
26 Maandag Des 2016
'n Paar ander Krismis feite …
23 Vrydag Des 2016
22 Donderdag Des 2016
dit is al weer daardie tyd van die jaar. Al WEER!!!! Waar hardloop die tyd heen? Menz probeer nog Kersfees 2013 se gewig afskud, nou is dit 3 jaar later en hier gaan ons AL WEER! 2016 was 'n vinnige jaar en nie al te lekker nie. Dit was 'n jaar gepak met stres en werk en stres en werk … menz dog nog menz hou NuweJaar 2016, nou is 2017 om die draai. *sug*
Die grappie wat menz elke jaar op Facebook sien van vet bank balans en maer lyf en moenie die twee weer omruil soos laas jaar nie, is nog steeds bo aan menz se lys. En dan wil menz tog die kans waag om soos 'n deelnemer aan Mej Wêreld te klink en te vra vir vrede op aarde. Maar menz weet die kans op daai is fokkol onmoontlik. Met vlugtelinge en plaasmoorde en rassisme en rooftogte en afguns en haar en onreg, staan ons nie eintlik 'n kans nie.
Menz wil tog vra vir elkeen vir persoonlike vrede en vreugde. Vir verligting van pyn in lyf en gees. Vir kinderlike opgewondenheid nie net oor hierdie tyd nie, maar in die klein dingetjies in ons lewens. 'n Draairoomys vir elkeen vir soothing van seer – met of sonder 'n flake of stroop of sprinkles – wat laaaaaaank hou. Vir koelte oor gees wat ongenadiglik deur die son van stres gebrand word, met 'n windjie wat streel.
En menz? Menz vra vir baie geld en baie meer geduld, meer liefde en vrede, 'n gereelde draairoomys vir daardie soothing om oor menz ook te vou, vir tyd om te lees en baie boeke om te verorber, vir tevredenheid en geluk, 'n wasgoedmandjie wat homself organiseer en miskien een of twee van hierdie van Beetroot:
Maar veral die blou een …. blou streel menz se siel. Menz hou van blou.
Dis 'n hartseer Kersfees hierdie jaar. Nie noodwendig oor iets groots gebeur het nie, maar dalk oor dit nie gebeur het nie. Ons sal maar verder daaraan werk.
En vir jou wat dalk hierdie lees: vrede, vreugde, liefde en geluk vir jou en mag al jou wense waar word. Nou en vir altyd.
Vandag op menz se Facebook feed …
20 Dinsdag Des 2016
Ons lewe in 'n meestal siek wëreld …
PS: Menz gaan bietjie sny aan pages en groups en following en so ….
Menz se liefde …
… vir menzseMan is onbeskryflik.
Menz het al soveel keer probeer om die omvang daarvan te beskryf, maar woorde faal menz. Die een konstante konsep wat wel voorkom, is ses voet diep. 😉
Daar is soveel woorde en gedagtes wat mens kan gebruik om menz en menzseMan se liefde en verhouding te beskryf:
onbegryplik, allesomvattend, humeurig, so diep soos die see, rottegif, so hoog soos die maan, absoluut, eerlik, antifreeze, voluit, gemaklik, vertroud, moord, reguit, humoristies, verskriklik, dapper, akuut, gedeeld, ordelik, paraat, reusagtig, hemels, skerp messe, sterk, verantwoordelik, redelik, stil, murgsag, ….
Menz en menzseMan glo nie aan skei nie, maar donker gedagtes het al beide van ons se gedagtes gekruis. Moord is mos nie skei nie. Altans dan, om selfmoord te pleeg deur jouself 48 keer in die rug met 'n mes te steek, is mos nie moord nie. 😀
PS: moet asseblief nie die sinode, die DBV of die kinderbeskermingseenheid op menz sit nie. Hierdie is net 'n poging tot humor. MenzseMan is veilig. Doodveilig. 😀
Is jy reg om 'n ouer te wees?*
As jy van die regte stoffasie gemaak is om 'n goeie ouer te wees, sou jy dit vir jouself uitgewerk het. As jy nie C in al die scenario's gekies het nie, hou eerder by goudvisse, honde en katte!